మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
World Cup 2019 రివ్యూ మీటింగ్.. చీఫ్ సెలెక్టర్ ఎమ్మెస్కే ప్రసాద్‌కి అంబటి సెగ..?
వరల్డ్ కప్‌లో భారత ఆటతీరుపై సీఓఏ రివ్యూ మీటింగ్ ఏర్పాటు చేయనుంది. కెప్టెన్ కోహ్లి, కోచ్ రవిశాస్త్రిలతో కమిటీ భేటీ కానుంది. అలాగే చీఫ్ సెలెక్టర్ ఎమ్మెస్కే ప్రసాద్‌తోనూ కమిటీ సమావేశం కానుంది.
Samayam Telugu | Updated:
Jul 13, 2019, 08:28PM IST
హైలైట్స్
వరల్డ్ కప్‌ సెమీస్‌లో ఓడిన భారత్.
నాలుగో స్థానం ఎంపికలో విమర్శలకు తావిస్తోన్న సెలెక్టర్ల నిర్ణయాలు.
రిజర్వ్‌డ్ ఆటగాడైన రాయుణ్ని కాదని మయాంక్‌కు పిలుపు
వరల్డ్ కప్‌ 2019లో భారత్ పోరాటం అనూహ్యంగా సెమీఫైనల్‌తో ముగిసింది. మెగా టోర్నీ కోసం ఎప్పటి నుంచో సన్నద్ధమైనప్పటికీ.. సెమీస్‌లో 240 పరుగుల లక్ష్యాన్ని చేధించలేక కోహ్లి సేన చతికిల పడింది. 45 నిమిషాల చెత్త ఆట.. మమ్మల్ని టోర్నీ నుంచి బయటకు పంపేసిందని కెప్టెన్ కోహ్లి వాపోయాడు. జట్టు ఓటమి పట్ల ఆటగాళ్లను నిందించడం సహజమే. కానీ ఈసారి మాత్రం ఆటగాళ్లతోపాటు సెలక్షన్ కమిటీ వైఫల్యాలు కూడా మెగా టోర్నీ నుంచి టీమిండియా అనూహ్య నిష్క్రమణకు కారణమయ్యాయి.
‘‘నాలుగోస్థానం కోసం అంబటి రాయుడిని ఫిక్స్ చేసి.. చివరి నిమిషంలో ఆల్‌రౌండర్ విజయ్ శంకర్‌ను ఎంపిక చేశారు. కానీ వరల్డ్ కప్‌ ఫస్ట్ మ్యాచ్‌లో కేఎల్ రాహుల్‌ను నాలుగోస్థానంలో ఆడించారు. శిఖర్ ధావన్ గాయం కారణంగా టోర్నీకి దూరం కావడంతో.. అతడి స్థానంలో రాహుల్‌ను ఓపెనర్‌గా పంపించారు. బ్యాకప్‌గా మిడిల్ ఆర్డర్ ఆటగాడు పంత్‌ను పంపించారు. విజయ్ శంకర్ కూడా గాయం కారణంగా వైదొలగడంతో.. ఓపెనర్ అయిన మయాంక్ అగర్వాల్‌ను మిడిల్ ఆర్డర్ ఆటగాడి స్థానం కోసం వెంటనే ఇంగ్లాండ్ పంపారు. సెలెక్టర్లు ఇంతటి గజిబిజి నిర్ణయాలు తీసుకోవడానికి కారణం ఏంట’’ని బీసీసీఐ సీనియర్ అధికారి ఒకరు ఘాటుగా ప్రశ్నించారు.
Visit Site
Recommended byColombia
జట్టు అద్భుత ప్రదర్శన చేసినప్పుడు సెలెక్టర్లకు నజరానాలు అందుతాయి. అలాగే జట్టు ఓడినప్పుడు వారు బాధ్యత తీసుకోవాలి, జవాబుదారీతనం ముఖ్యమని ఆ అధికారి వ్యాఖ్యానించారు. చీఫ్ సెలెక్టర్ ఎమ్మెస్కే ప్రసాద్ నిత్యం జట్టుతోనే ఉన్నారు. నాలుగోస్థానం విషయంలో ఆయనే బాధ్యత తీసుకోవాలని ఆ అధికారి స్పష్టం చేశారు.
టీమిండియా కెప్టెన్ కోహ్లి, కోచ్ రవిశాస్త్రి ఆదివారం లండన్ నుంచి స్వదేశానికి తిరిగొస్తున్నారు. వారు వచ్చాక.. సుప్రీంకోర్టు ఏర్పాటు చేసిన కమిటీ ఆఫ్ అడ్మినిస్ట్రేటర్స్ (సీఓఏ) వారితో భేటీ కానుంది. ఈ భేటీ సందర్భంగా సెలెక్టర్ల విషయమై చర్చకు వచ్చే అవకాశం ఉంది. వచ్చే ఏడాది ఆస్ట్రేలియాలో టీ20 వరల్డ్ కప్ జరగనున్న నేపథ్యంలో.. చీఫ్ సెలెక్టర్ ఎమ్మెస్కే ప్రసాద్‌తోనూ వినోద్ రాయ్ నాయకత్వంలోని సీఓఏ భేటీ అయ్యే అవకాశం ఉంది.
కెప్టెన్, కోచ్, చీఫ్ సెలెక్టర్లతో సీవోఏ నిర్వహించబోయే సమావేశంలో అంబటి రాయుడి విషయం ప్రస్తావనకు వచ్చే అవకాశం ఉంది. నాలుగో స్థానానికి రాయుడు న్యాయం చేయలేడని సెలెక్టర్లు భావిస్తే.. వరల్డ్ కప్ ముందు ఆస్ట్రేలియాతో సిరీస్ వరకు అతడికే ఎందుకు ప్రాధాన్యం ఇచ్చారని చీఫ్ సెలెక్టర్‌ను మేనేజ్‌మెంట్ ప్రశ్నించే అవకాశం ఉంది.
వరల్డ్ కప్‌లో రిజర్వ్‌డ్ ప్లేయర్‌గా రాయుణ్ని ఎంపిక చేశారు. కానీ ధావన్, విజయ్ శంకర్ గాయపడినప్పటికీ.. అంబటికి పిలుపు రాలేదు. దీంతో తీవ్ర నిరాశకు లోనైన అతడు క్రికెట్‌‌‌ నుంచి రిటైర్మెంట్ ప్రకటించాడు. జట్టులో ముగ్గురు వికెట్ కీపర్లు ఎందుకనే విషయమై కూడా మేనేజ్‌మెంట్ ప్రశ్నించే అవకాశం ఉంది. చాలా కాలం వన్డేలకు దూరమైన దినేశ్ కార్తీక్‌ను వరల్డ్ కప్‌కి ఎందుకు ఎంపిక చేశారనే ప్రశ్న రావొచ్చు. సెమీఫైనల్లో భారత్ 5 పరుగులకే 3 వికెట్లు కోల్పోయినా కూడా.. ధోనీ ఏడో స్థానంలో ఎందుకు బ్యాటింగ్‌కు దిగాడనే విషయమై కూడా ఆరాతీసే అవకాశం ఉంది. ఈ నిర్ణయం బ్యాటింగ్ కోచ్ సంజయ్ బంగర్ తీసుకున్నాడని భావిస్తుండటంతో.. అతడే వివరణ ఇచ్చుకోవాల్సి రావచ్చు.
సెలెక్షన్ కమిటీ సభ్యులైన శరణ్‌దీప్ సింగ్, దేవాంగ్ గాంధీలు సెలక్షన్ మీటింగ్‌లలో తగిన సూచనలు ఎందుకు ఇవ్వడం లేదని ఎమ్మెస్కే‌ను ప్రశ్నించే అవకాశం ఉంది.